Príloha č. 1: Opis predmetu zákazky/zmluvy

Publicita a informovanosť v rámci projektu Elektronické služby Generálnej prokuratúry SR

Východiskové informácie
Prokuratúra je sústava štátnych orgánov, ktoré chránia práva a zákonom chránené záujmy fyzických osôb, právnických osôb a štátu. Generálna prokuratúra Slovenskej republiky (verejný obstarávateľ, GP SR) je ústredný  štátny orgán a najvyšší orgán prokuratúry, ktorý je nadriadený ostatným orgánom prokuratúry. Sídli v Bratislave a na jej čele stojí generálny prokurátor, ktorý priamo alebo prostredníctvom vedúcich prokurátorov, určených prokurátorov a zamestnancov riadi činnosť Generálnej prokuratúry SR a činnosť ostatných prokuratúr.

Generálna prokuratúra SR zabezpečuje:
•	plnenie úloh patriacich do pôsobnosti generálneho prokurátora, 
•	riadi, organizuje a kontroluje činnosť podriadených prokuratúr, 
•	dozerá na jednotné uplatňovanie zákonov a ostatných všeobecne záväzných právnych predpisov podriadenými prokuratúrami, 
•	vedie register trestov a zabezpečuje ochranu údajov uvedených v registri trestov pred zničením odcudzením, stratou, poškodením, neoprávneným prístupom, zmenou alebo rozširovaním podľa zákona č. 311/1999 Z. z. o registri trestov v znení neskorších predpisov,
•	plní úlohy v oblasti informačného systému verejnej správy podľa zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov, spravuje a zabezpečuje Centrálny informačný systém prokuratúry a v spolupráci s podriadenými prokuratúrami zabezpečuje prevádzku a ochranu ich informačných systémov a 
•	plní ďalšie úlohy podľa pokynov generálneho prokurátora.

Centrálny informačný systém prokuratúry je informačným systémom verejnej správy. Prevádzku, správu a vývoj Centrálneho informačného systému prokuratúry zabezpečuje Generálna prokuratúra SR v spolupráci s podriadenými prokuratúrami. 
Generálna prokuratúra SR realizuje projekt „Elektronické služby Generálnej prokuratúry SR“, ktorého cieľom je zefektívnenie a zvýšenie kvality a transparentnosti poskytovania služieb Generálnej prokuratúry SR prostredníctvom nového informačného systému Generálnej prokuratúry SR a dodávky vybraného hardvérového vybavenia a súvisiacich softvérových licencií.
Ciele zákazky/zmluvy
Cieľom zákazky/zmluvy je:
1.	 zabezpečiť oboznámenie širokej a odbornej verejnosti s uskutočňovaným projektom „Elektronické služby Generálnej prokuratúry SR“,
2.	informovať o výhodách, prínosoch a zmenách v oblasti poskytovaných elektronických služieb Generálnej prokuratúry SR,
3.	zviditeľniť informácie o zefektívnení a zvýšení kvality a dostupnosti poskytovania elektronických služieb Generálnej prokuratúry SR,
4.	napomáhať zabezpečovaniu úloh vyplývajúcich z Manuálu pre informovanie a publicitu OPIS a ostatných dokumentov týkajúcich sa OPIS,

Súvisiace projekty a programy 
Predmet zákazky/zmluvy „Publicita a informovanosť v rámci projektu Elektronické služby Generálnej prokuratúry SR“ je súčasťou projektu „Elektronické služby Generálnej prokuratúry SR“, ktorý je predmetom Zmluvy o poskytnutí NFP. 

Verejné obstarávanie predmetu zákazky/zmluvy „Publicita a informovanosť v rámci projektu Elektronické služby Generálnej prokuratúry SR“ súvisí aj s ďalšími verejnými obstarávaniami realizovanými v rámci projektu „Elektronické služby Generálnej prokuratúry SR“, a to:
1.	verejným obstarávaním predmetu zákazky „Dodávka vybraného hardvérového vybavenia a súvisiacich softvérových licencií v rámci projektu Elektronické služby Generálnej prokuratúry SR“ (v júli 2013 vo fáze prípravy) a
2.	verejným obstarávaním „Dodávka nového informačného systému Generálnej prokuratúry SR a súvisiacich služieb a tovarov v rámci projektu Elektronické služby Generálnej prokuratúry SR“ (v júli 2013 vo fáze overovania ukončeného verejného obstarávania Riadiacim orgánom pre OPIS). 

Predpoklady a riziká
Predpoklady
Predpoklady sú:
1.budovanie informačného systému v rámci projektu „Elektronické služby Generálnej prokuratúry SR“ v súlade s určeným harmonogramom;
2.zabezpečenie súčinnosti medzi úspešným uchádzačom (dodávateľom), dodávateľom nového informačného systému Generálnej prokuratúry SR, dodávateľom hardvérového vybavenia a súvisiacich softvérových licencií a GP SR.
Riziká
Rizikom je: 
1.nedostatočná spolupráca dodávateľa s dodávateľom nového informačného systému Generálnej prokuratúry SR, dodávateľom hardvérového vybavenia a súvisiacich softvérových licencií a GP SR,
2.možné zmeny rozhodnutí Riadiaceho orgánu pre OPIS a Európskej komisie týkajúce sa OPIS,
3.prípadné časové posuny v implementácii jednotlivých aktivít projektu „Elektronické služby Generálnej prokuratúry SR“.
Stručný opis predmetu zákazky/zmluvy
Predmetom zákazky/zmluvy je zabezpečenie publicity a informovanosti pre projekt „Elektronické služby Generálnej prokuratúry SR“, a to najmä prostredníctvom reklamných tabúľ, trvalých vysvetľujúcich tabúľ, tlačeného informačného materiálu k aktivitám projektu, reklamných a propagačných predmetov a ďalších informačných a komunikačných materiálov o projekte v súlade s Manuálom pre informovanie a publicitu OPIS.
Podrobný opis predmetu zákazky/zmluvy
Realizácia a inštalácia dodávok v rámci tejto zákazky musí byť termínovo v súlade s harmonogramom projektu „Elektronické služby Generálnej prokuratúry SR“.
Všetky činnosti musia byť realizované v súlade s aktuálnym Manuálom pre informovanie a publicitu OPIS vydaným Úradom vlády SR ako riadiacim orgánom pre OPIS v jeho znení ku dňu realizácie danej aktivity (taktiež v súlade s Dizajnovým manuálom OPIS). 
Dodávateľ musí pri realizácii jednotlivých činností spolupracovať s odbornými garantmi, ktorých mu pridelí GP SR.
Súčasťou zákazky je aj dodávka grafického spracovania  tlačových podkladov dodaných GP SR.
	Aktivity	Trvanie	Služby	
1.	Reklamné predmety*
Projekt potrebuje pri verejnej prezentácii disponovať základným balíkom propagačných materiálov podľa dizajnmanuálu OPIS. Je potrebné zabezpečiť ich na začiatku projektu pre celú dĺžku jeho trvania.	Jednorazová aktivita 	Guľôčkové pero 1 000 ks s potlačou		
USB kľúč (min 4 GB) 500 ks s potlačou			
Poznámkový blok A5 1 000 ks, potlač logo, tvrdý obal, minimálny počet listov 100
Poznámkový blok A4 500 ks, potlač logo, tvrdý obal, minimálny počet listov 100	
Papierové tašky 1 000 ks biele s  potlačou 4 + 4 (štvorfarebná obojstranná), rozmery v mm (d š v): 320 x 100 x 270 (s toleranciou +/- 5%)
Brožúry Projektu 400 ks (A5, plnofarebná obálka, čb vnútro, 135 gr.),	
2.	Povinné označenie*
Podľa Manuálu pre informovanie a publicitu OPIS	Jednorazová aktivita	Reklamná veľkoplošná tabuľa 2,5 x 1,5 m 9ks
Informačné plagáty s rámom A0 15ks; A3 60 ks
Informačný materiál, 6 strán, formát DL, náklad 1300 ks slovenská a 500 ks anglická verzia
Označenie komunikačno-technologickej infraštruktúry pre počítačové myši podľa manuálu v minimálnych rozmeroch (preferovane 3 × 3 cm) 1 000 ks
Označenie komunikačno-technologickej infraštruktúry pre iný HW podľa manuálu v minimálnych rozmeroch (preferovane 5 × 3 cm) 10 000 ks	
3.	Povinné označenie*
Podľa Manuálu pre informovanie a publicitu OPIS	Jednorazová aktivita	Trvalá vysvetľujúca tabuľa 30 x 20 cm 9ks
Trvalé informačné plagáty s rámom A0 9 ks; A1 15ks; A3 60 ks	
*použité materiály, povinné označenia, logá atď. musia byť v súlade s Manuálom pre informovanie a publicitu OPIS vrátane Dizajnového manuálu OPIS
Finančné zabezpečenie predmetu zákazky/zmluvy
Predmet zákazky/zmluvy bude spolufinancovaný z prostriedkov EÚ v rámci Európskeho fondu regionálneho rozvoja, Operačného programu Informatizácia spoločnosti, prioritná os 1. Elektronizácia verejnej správy a rozvoj elektronických služieb, opatrenie 1.1 Elektronizácia verejnej správy a rozvoj elektronických služieb na centrálnej úrovni a z prostriedkov štátneho rozpočtu, projekt Elektronické služby Generálnej prokuratúry SR. Rozpočet predmetu zákazky/zmluvy je 13 500,- EUR bez DPH.
Technické a organizačné zabezpečenie predmetu zákazky/zmluvy
Dodávateľ v plnej miere zodpovedá za technické a organizačné zabezpečenie projektu. 
Miestom plnenia predmetu zákazky/zmluvy je  sídlo GP SR a sekundárne celé územie Slovenskej republiky, najmä hlavné mesto Slovenskej republiky Bratislava. 
Riadenie projektu  
Tento projekt (predmet zákazky/zmluvy) riadi Generálna prokuratúra SR prostredníctvom oprávnenej osoby (Projektového manažéra).